b'\n_START_ARTICLE_\nMihael Opeka\n_START_SECTION_\n\xc5\xbdivljenjepis\n_START_PARAGRAPH_\nOpeka je leta 1898 doktoriral iz teologije na Gregorijanski univerzi v Rimu. Pred tem je bil 1897 posve\xc4\x8den. Nato je bil od leta 1920 do 1932 stolni pridigar ter pou\xc4\x8deval verouk in italijanski jezik na ljubljanski realki ter isto\xc4\x8dasno kot honorarni predavatelj predaval homiletiko na Teolo\xc5\xa1ki fakulteti v Ljubljani. Znanstvene razprave je objavljal v revijah Katoli\xc5\xa1ki obzornik in Voditelj v bogoslovnih vedah, ter bil od leta 1900 do 1912 leposlovni urednik literarnega mese\xc4\x8dnika Dom in svet.\n_START_SECTION_\nLiterarno delo\n_START_PARAGRAPH_\nMihael Opeka je v literaturi izhajal iz klasi\xc4\x8dne \xc5\xa1ole. Na njegovo pesni\xc5\xa1tvo so vplivali Mladoslovenski pesniki Gregor\xc4\x8di\xc4\x8d, Jenko, Levstik, Stritar, ki pa so jih bolj oblikovno kot vsebinsko posnemali poleg njega \xc5\xa1e Josip Cimperman, Anton Funtek in drugi._NEWLINE_Dr. Opeka se je kot izrazit govornik zgledoval pri Segneriju, v 24 zvezkih je objavil 367 cerkvenih govorov.'